Լի Սուն Գյու

Լի Սուն Գյու (), հարավկորեացի երգչուհի, պարուհի, ռադիոյի DJ, հաղորդավարուհի, մոդել, մյուզիքլների դերասանուհի։ Ավելի հայտնի է  Սաննի բեմական կեղծանունով։ Հարավկորեական Girls Generation խմբի անդամ։

Կենսագրություն 

Սաննին ծնվել է 1989 թվականի մայիսի 15-ին Լոս Անջելեսում, Կալիֆոռնիա։ Նրա ընտանիքը գրեթե անմիջապես տեղափոխվել է Քուվեյթ։ Պարսկական պատերազմի ժամանակ նրա ընտանիքը վերադարձել է Հարավային Կորեա։ Նա ունի երկու մեծ քույր, ովքեր նրա հետ ծնվել են նույն օրը։ Նա տիրապետում է կորեերենի, անգլերենի, չինարենի և ճապոներենի։
Նա ծնվել է երաժիշտների ընտանիքում։ Հայրը քոլեջում սովորելու ժամանակ նվագել է «Hwaljooro» խմբում Բե Չհոլ Սույի հետ միասին։ Նա Լի Սու Մանի, ով S.M. Entertainment-ի հիմնադիրն է, զարմուհին է։ 1998 թվականին Սաննին միացել է Starlight Entertainment-ին և եղել է վերապատրաստվող 5 տարի շարունակ, պատրաստվելով առաջնաելույթի, որպես «Sugar» դուետի անդամ։ Միայն թե առաջնաելույթն այդպես էլ չկայացավ։ Նրա մեծ քույրը կայանալիք խմբի մենեջերն էր, բայց երբ խումբը լուծարվեց, նա մնաց երաժշտական ինդուստրիայում։

2007 թվականին երգչուհի Այումին Սաննին առաջարկել է, որպեսզի տեղափոխվի S.M. Entertainment։ Մի քանի ամիս անց Սաննին միացել է SNSD-ին և առաջնաելույթ է ունեցել նույն տարում։

Կարիերա

Girls Generation

Միանձնյա երգչուհու կարիերա 
Սաննին ձայնագրել է մի քանի միանձնյա սաունդթրեկներ, օրինակ՝ «You Don’t Know About Love» երգը SBS հեռուստաալիքի «Working Mom» հեռուստասերիալի համար, «Finally Now» երգը «Story of Wine» ֆիլմի համար և «Your Doll» երգը SBS հեռուստաալիքի «Oh! My Lady» հեռուստասերիալի համար։

Ինչպես նաև նա կատարել է «SarangInGulYo» զուգերգը Թեյոնի հետ «Heading to the Ground» դորամայի համար և ընդհանուր «Motion» սաունդթրեկը։

Ինչպես նաև կատարել է «S.E.O.U.L» երգը Թեյոնի, Ջեսիկայի, Թիֆանիի, Սոհյոնի և Super Junior խմբի անդամների հետ։ Նաև այդ երգի համար նկարահանվել է գունագեղ տեսահոլովակ։

Սաննին ձայնագրել է «I Love You, I Love You» երգը Brown Eyed Girls խմբի անդամ Միրյոյի հետ, վերջինիս միանձնյա ալբոմի համար։

2012 թվականի օգոստոսին Սաննին F(x) խմբի անդամ Լունայի հետ թողարկել է զույգերգ «It’s Me» անվանումով, որը դարձել է SBS հեռուստաալիքի «Քեզ համար՝ ամբողջ հմայքով» հեռուստասերիալի սաունդթրեկը։

2013 թվականին Սաննին կատարել է «The 2nd Drawer» սաունդթրեկը «Դասարանի թագուհին» հեռուստասերիալի համար։ Սաննին, Սոհյոնը, Յու Րին, Թիֆանին և այլ արտիստներ մասնակցել են SBS- ի ընկերական ծրագրին և նկարահանվել են «You Are A Miracle» տեսահոլովակում, տեսահոլովակը ցուցադրել են SBS Gayo Daejun մրցանակաբաշխության վերջում։

2014 թվականի աշնանը Սաննին մասնակցել է Super Hero ծրագրին, և ձայնագրել է "First Kiss" երգը։
2015 թվականին Սաննին ձայնագրել է "Heart Throbbing" երգ-ը Rooftop House Studio ինդի խմբի հետ, ինչպես նաև այդ երգի համար նկարահանվել է տեսահոլովակ։

Դերասանական խաղ 

2012 թվականին Shinee խմբի Թեմինի հետ միասին, Սաննին մասնակցել է կորեական «Koala Kid: Birth of A Hero» մուլտֆիլմի կրկնօրինակմանը։

2014 թվականին Սանին կորեերենով կրկնօրինակել է Ժեմչուժինա կերպարին «Rio 2» մուլտֆիլմից, գլխավոր հերոս Բլուին կրկնօրինակել է ZE:A խմբի անդամ Լիմ Սի Վանը։

2012 թվականի մարտի 28-ից մինչև հունիսի 10-ը Սաննին մասնակցել է բրադվեյան «Բռնի՛ր ինձ, եթե կարող ես» մյուզիքլի կորեական տարբերակի բեմադրությանը, որտեղ մարմնավորել է Բրենդ Ստրոնգի դերը։ Նրա ելույթը ստացել է դրական արձագանքներ, և նա առաջադրվել է «Լավագույն նորեկ դերասանուհի» մրցանակին 6th Musical Awards մրցանակաբաշխության ժամանակ, բրադվեյական Tony Award մրցանակաբաշխության կորեական համանման ժամանակ։ 2012 թվականի դեկտեմբերի 14-ից մինչև 2013 թվականի փետրվարի 9-ը Սաննին կրկին խաղացել է Բրենդ Ստրոնգի դերը «Բռնի՛ր ինձ, եթե կարող ես» մյուզիքլում Seongam Arts Center Opera House-ի բեմում։

2014 թվականին Սաննին հաստատվել է «Անձրևի տակ երգողները» մյուզիքլի գլխավոր դերում։ Մյուզիքլը ցուցադրվել է 2014 թվականի հունիսի 5-ից մինչև օգոստոսի 3-ին, Chungmu Art Hall-ում, Սեուլ։

Հեռուստահաղորդումներ 

2009 թվականին մինչ «Oh!» ալբոմի թողարկումը Սաննին եղել է Star Golden Bell հաղորդման մշտական մասնակիցը։

Ինչպես նաև 2009-2010 թվականներին Սաննին Յու Րիի հետ միասին դարձել են KBS հեռուստաալիքի հայտնի հաղորդման մշտական մասնակիցները, որտեղ 7 հայտնի աղջիկներ, անվանելով իրենց G7, ապրում էին հասարակ գյուղական կյանքով, կառուցելով տուն, գոմ, զբաղվելով անասնապահությամբ, տնկելով բանջարանոց, օգնելով գյուղում ապրող ծերերին։ Հաղորդումը ունել է մեծ սոցիալական նշանակություն և արդյունքում մեծացրել է տուրիզմի մակարդակը մարզում։

Ճապոնիայում կայացած Girls' Generation առաջնաելույթի պատճառով, Սաննին և Յու Րիին ստիպված էին լքել շոուն 2010 թվականի հունիսին ավարտից մի քանի ամիս շուտ։
Հոկտեմբերի 17-ին հաստատվել է, որ Սաննին կվերադառնա շոուի երկրորդ սեզոնում, այս անգամ Հյո Յոնգի հետ։

Հուլիսի 6-ին հայտարարվել է, որ Սաննին հեռանում է շոուից։ Նրա վերջին եթերը, որպես մշտական անդամ եղել է հուլիսի 7-ին։ Հյո Յոնգը, սակայն մնաց, որպես հաղորդման անդամ։

2013 թվականի օգոստոսին Սաննին մասնակցել է "Grandpa Over Flower-ին"։ Սաննի մասնակցությունից հետ հաղորդման վարկանիշը Կորեայում 6.6%-ից հասել է մինչև 9,0%, իսկ Սեուլում վարկանիշը կազմել է 9.8%։ 
Սաննին ձայնավորել է Ժեմչուժինկային «Rio 2» մուլտֆիլմի կորեական կրկնօրինակումում։ 
2014 թվականին Սաննին մասնակցել է "Հարևաններ 2" ռեալիթի հաղորդմանը։

2015 թվականի ամռանը Սաննին, որպես SNSD-ի ներկայացուցիչ այցելել է "Հոգ տա՛ր իմ սառնարանի մասին" հաղորդմանը։

Հաղորդավարուհի 

Սաննին եղել է DJ Melon ռադիոյում և վարել է «Chunji» հաղորդումը Super Junior խմբի անդամ Սոնգ Մինի հետ։ Շոուն ավարտվել է 2008 թվականի հուլիսին։
Ինչպես նաև նա վարել է MTV հեռուստաալիքի «The M» երաժշտական հաղորդումը SS501 խմբի անդամ Կիմ Հյուն Ջունգի հետ, հետագայում նրան փոխարինել է 2AM խմբի անդամ Իմ Սը Ռոնը։ Միայն թե խիտ օրակարգի պատճառով ստիպված էր հրաժարվել հաղորդավարի դերից։ Վերջին եթերը եղել է 2010 թվականի ապրիլի 4-ին։
2012 թվականին Սաննին վարել է SBS հեռուստաալիքի MTV «Music Island» հեռուստահաղորդումը։ Առաջին էպիզոդը եթերում է եղել փետրվարի 24-ին։

Սկավառակագրություն

Միանձնյա ելույթներ և սաունդթրեկների կատարում

Ֆիլմագրություն

Ֆիլմեր

Հեռուստասերիալներ

Հեռուստահաղորդումներ

Մյուզիքլներ

Երաժշտական տեսահոլովակներ

Ռադիո շոու

Մրցանակներ և անվանակարգեր

Ծանոթագրություններ

Արտաքին հղումներ 
 Պաշտոնական կորեական կայք էջ 
 Պաշտոնական ճապոնական կայք էջ

Հարավկորեացի երգչուհիներ
21-րդ դարի ամերիկացի երգիչներ
Ամերիկացի փոփ երգիչներ
Ամերիկացի փոփ երգչուհիներ
Հարավկորեացի դերասանուհիներ
Հարավկորեացի մոդելներ
Հարավկորեացի կոմպոզիտորներ
Հարավկորեացի պարուհիներ
Հարավկորեացի հաղորդավարներ
Բեմական կեղծանուններ